Magne Lerheim

Magne Lerheim (født 14. desember 1929, død 13. mars 1994) var en embedsmann og norsk politiker for Venstre og Det Nye Folkepartiet, hvor han var partiformann.

Han ble cand. jur. i 1957, og studerte ved Europa-colleget i Brugge 1957–1958.

Som jusstudent var han leder av Studentvenstrelaget i 1952, og formann i Det Norske Studentersamfund i 1958. Han var formann i Unge Venstre fra 1960 til 1962. I 1963 var han statssekretær i kirke- og undervisningsdepartementet i den kortvarige regjeringen Lyng.Biografi på Stortinget.no Fra 1965 til 1973 var han første varamann på Stortinget for Venstre i Hordaland. 1966 til 1967 var han igjen statssekretær, denne gangen i finansdepartementet under Ole Myrvoll i Per Bortens regjering. Da Venstre ble splittet i 1972 gikk han over i det Nye Folkepartiet. Han ble formann i det nye partiet fra 1973 til 1978.

Han var universitetsdirektør ved Universitetet i Bergen fra 1977 til 1990.

Magne Lerheim var bror av Kjellaug Lerheim.

 Referanser 

 Litteratur 
 Universitet og samfunn. Festskrift til Magne Lerheim. (Bergen, 1989, Alma Mater Forlag A/S) ISBN 82-419-0041-4

 Eksterne lenker 


Kategori:Statssekretærer fra Venstre
Kategori:Statssekretærer i Regjeringen Lyng
Kategori:Unge Venstres ledelse
Kategori:Ledere i Det Liberale Folkepartiet (1972–1988)
Kategori:Vararepresentanter til Stortinget
Kategori:Alumni fra Europa-colleget
Kategori:DLF-politikere
Kategori:Formenn av Det Norske Studentersamfund